|  |
| --- |
| Til leder- og bestyrelsesforeninger for erhvervsrettet uddannelser, almengymnasiale uddannelser og almen voksenuddannelse m.v.    |

Ny bekendtgørelse om revision og tilskudskontrol m.m. ved institutioner for erhvervsrettet uddannelse, almengymnasiale uddannelser og almen voksenuddannelse m.v.

Vedlagt fremsendes til høring udkast til ny bekendtgørelse om revision og tilskudskontrol m.m. ved institutioner for erhvervsrettet uddannelse, almengymnasiale uddannelser og almen voksenuddannelse m.v., som afløser bekendtgørelse nr. 1596 af 14. december 2015. Bekendtgørelsen skal have virkning for revision af årsregnskaber for regnskabsåret 2017.

Ændringerne til revisionsbekendtgørelsen fremgår af bilag A

--- o0o ---

Bekendtgørelsesudkast, høringsbrev og høringsliste vil blive offentliggjort på Høringsportalen.

Styrelsen for Undervisning og Kvalitet anmoder om at modtage eventuelle bemærkninger til udkastet til bekendtgørelsen **senest torsdag den 15. juni 2017, kl. 12.00.**

Høringssvar bedes sendt pr. e-mail til: Helle.Torland@stukuvm.dk

I ”emnefeltet” bedes angivet: **Høringssvar – Revisionsbekendtgørelse regulerede institutioner**

Eventuelle spørgsmål kan rettes til undertegnede.

Med venlig hilsen

Helle Torland

Fuldmægtig

Direkte tlf. +45 33 92 53 53

Helle.Torland@stukuvm.dk

**Bilag A**

* I § 3, stk. 1, er henvisningen til ”*God Offentlig Revisionsskik”* ændret til ”*Standarder for God Offentlig Revision (SOR*)”.
* I § 8, stk. 1, er ”*supplerende oplysninger”* ændret til *”fremhævelser om henholdsvis revision og regnskab, usikkerhed om fremtidig drift og andre rapporteringsforpligtelser.”*
* Afsnittene 2.1-2.6 i Bilag 1 er ændret i forhold til følgende:
	+ Rækkefølgen af afsnittene er ændret, idet ”*afsnit 2.6 er rykket op som afsnit 2.1”* foran de øvrige afsnit, som derefter udgør afsnit 2.2-2.6.
	+ I det nye afsnit 2.1 er det præciseret, for ”*hvilke systemer den enkelte institutions ledelse skal sikre, at der foreligger systemrevisionserklæringer.”*
	+ I det nye afsnit 2.2 er det præciseret*, ”at institutionsrevisor skal tage udgangspunkt i de af ledelsen indhentede systemrevisionserklæringer samt præciseret, for hvilke systemer institutionsrevisor skal påse, at der er foretaget systemrevision i overensstemmelse med standarden ISAE 3402. ”*
	+ I det nye afsnit 2.4 er ”*henvisningerne til systemrevisionsbekendtgørelsen ændret* ”som konsekvens af, at denne bekendtgørelse har skiftet titel i forbindelse med en bekendtgørelsesændring i den mellemliggende periode. Desuden er det præciseret, ”*at systemrevisionserklæringer i overensstemmelse med denne bekendtgørelse skal være uden forbehold og i overensstemmelse med ISAE 3402 standarden (type 2).”*
	+ I det nye afsnit 2.5 er beskrevet,” *at institutionsrevisor for de i afsnittet nævnte systemer stillet til rådighed af Moderniseringsstyrelsen skal indhente ledelseserklæringer fra styrelsen*.” Desuden er den indholds- og anvendelsesmæssige natur af erklæringerne nævnt, herunder ”*at* *de skal foreligge den 15. januar og dække det forudgående kalenderår.”*
	+ I afsnit 4.2 stk. 3 i bilag 1 er der tilføjet ”*bemyndigelser”.*